Diari Oficial de la Generalitat Valenciana


Sumari del DOGV 6742, del 27-03-2012 (2012/2893)

Informació pública de l'acord de programació de la unitat d'execució número 3 del PP-17 del Pla General d'Ordenació Urbana.
---------------------------------------------------------------------------------------------------------------------------

### Dades del document

Número de DOGV
:   6742

Data del DOGV
:   27-03-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/2893


Data del document
:   05-03-2012

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública de l'acord de programació de la unitat d'execució número 3 del PP-17 del Pla General d'Ordenació Urbana. [2012/2893]  
Mitjançant el present edicte, es fa públic que el Ple de l'Ajuntament, en sessió ordinària celebrada el dia 18 de març de 2010, va adoptar, entre altres, el següent acord que en la part dispositiva literalment expressa:  
«...Primer. Aprovar el programa per al desenvolupament de l'actuació integrada de la unitat d'execució núm. 3 del sector PP-17 del Pla General d'Ordenació Urbana de la Vila Joiosa, compost per l'alternativa tècnica (integrat per un projecte d'urbanització, estudi d'integració paisatgística), i per una proposició juridicoeconòmica presentades per la mercantil Urbanizadores Plan Parcial 17, SL.  
Segon. Actuar, mitjançant gestió indirecta, adjudicant la condició d'urbanitzador del programa a la mercantil Urbanizadores Plan Parcial 17, SL, que assumirà els drets i les obligacions que es deriven del contingut del programa aprovat.  
Tercer. Establir com a àmbit d'actuació de les obres d'urbanització de la unitat d'execució núm. 3 del sector PP-17 el següent:  
  
  
  
  
Amb l'objecte d'assegurar l'adequada disponibilitat de terrenys per a l'execució completa de les obres hauran d'incloure's en fase de reparcel·lació els sòls necessaris per a això, de manera que la seua gestió es complete a càrrec de l'aprofitament dels sistemes estructurals externs assignat a la unitat d'execució.  
  
Quart. Establir com a càrregues d'urbanització del programa les següents:  
  
  
  
Cinqué. Establir com a coeficient de canvi el 31,68%, amb un valor del metre quadrat d'origen de 54,12 €/m² i uns costos d'urbanització per metre quadrat de sòl d'origen de 25,09 €/m².  
Sisé. Requerir a l'agent urbanitzador la presentació de nou projecte d'urbanització ajustat a l'àmbit d'actuació prèviament establit i ajustat al que s'ha posat de manifest en l'informe tècnic de l'enginyer de camins, canals i ports municipal de data de 5 de març de 2010.  
  
Seté. Requerir a l'urbanitzador adjudicatari perquè, en el termini d'un mes, a comptar del següent a la notificació de l'acord de programació, es persone en l'Ajuntament per a formalitzar el contracte per al desenvolupament i l'execució del programa aprovat, en el qual assumirà els compromisos oferits amb les modificacions i condicions que s'introduïsquen en el corresponent acord de programació, amb l'acreditació prèvia de la constitució de la garantia definitiva per import corresponent al 10% de les càrregues d'urbanització.  
Huité. El programa d'actuació integrada per a la unitat d'execució núm. 3 del sector PP-17 s'haurà de sotmetre al calendari següent:  
- La presentació del document refós del projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'acord de programació.  
  
- L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.  
- El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució establit en l'article 166 de la Llei Urbanística Valenciana. A aquest efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades i exigibles.  
  
- La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
- L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, i acreditar-se mitjançant acta de replantejament subscrita per la direcció de les obres i, almenys, per un tècnic municipal. A aquests efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de les quantitats esmentades en la Tresoreria municipal.  
- Les obres d'urbanització hauran de finalitzar en el termini màxim de 36 mesos des que s'inicien. La finalització de les obres s'acreditarà mitjançant el corresponent certificat final d'obres expedit pel director facultatiu.  
- La garantia definitiva haurà de consignar-se en els serveis econòmics de l'Ajuntament de la Vila Joiosa en el termini de 15 dies des de la notificació de l'acord de programació.  
Nové. Facultar l'alcalde president per a la firma del contracte per al desenvolupament i execució del programa i de tots els documents necessaris, així com per a la realització, control i comprovació dels actes en execució de l'acord de programació.   
Deu. Amb la formalització prèvia del contracte entre urbanitzador i Ajuntament, remetre la documentació de l'article 328 del Reglament d'Ordenació i Gestió Territorial i Urbanística a la conselleria competent en Territori i Urbanisme, per a la posterior publicació d'edicte en el Diari Oficial de la Unió Europea, en el Butlletí Oficial de la Província d'Alacant, amb inclusió de normes urbanístiques i ressenya en el Diari Oficial de la Comunitat Valenciana.  
Onze. Notificar l'acord de programació als interessats...».  
  
De conformitat amb l'article 104 de la Llei 16/2005, de 30 de desembre, Urbanística Valenciana i l'article 327 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, es publica aquesta ressenya i que a continuació es detalla:  
a) Entitat local adjudicadora: Ajuntament de la Vila Joiosa amb domicili al carrer Major, 14, 03091. Telèfon: 355 672 689. Adreça electrònica: .  
b) Publicació en el Butlletí Oficial de la Província d'Alacant de 2 de març de 2012, núm. 44.  
c) Data d'enviament al Diari Oficial de la Unió Europea: dijous, 9 de febrer de 2012.  
  
Cosa que faig pública als efectes oportuns.  
  
La Vila Joiosa, 5 de març de 2012.- El regidor de Foment Econòmic i Sostenible: Jerónimo Lloret Sellés.